**UNIVERZITET U SARAJEVU**

**FARMACEUTSKI FAKULTET**

**Zmaja od Bosne 8, Sarajevo**

**website: www.ffsa.unsa.ba**

Na osnovu člana 20a. Zakona o radu („Službene novine FBiH“, broj: 26/16, 89/18), Odluke Vlade Kantona Sarajevo, broj: 02-04-28548-19/22 od 21.07. 2022. godine, člana: 12. i 13. Jedinstvenog pravilnika o radu Univerziteta u Sarajevu broj: 02-89/19 od 19.09.2019. godine, Odluke Rektora Univerziteta u Sarajevu broj: 0101-5477/22 od 22. 04. 2022. godine, i Odluke Dekana Univerziteta u Sarajevu - Farmaceutskog fakulteta, broj: 0101-5429/22 od 17. 10. 2022. godine, a u skladu sa članom 3., 6. i 7. Uredbe o postupku prijema u radni odnos u javnom sektoru na teritoriji Kantona Sarajevo (“Službene novine KS”, broj: 19/21 i 10/22), raspisuje se

 **JAVNI OGLAS**

 **za prijem u radni odnos na**

**Univerzitetu u Sarajevu- Farmaceutskom fakultetu**

**na neodređeno vrijeme**

**1. LABORANT NA PREDMETIMA ANALITIČKA HEMIJA I I ANALITIČKA HEMIJA II -**1 izvršilacsa punim radnim vremenom na neodređeno vrijeme; uz probni rad od 6 (šest) mjeseci

**OPIS POSLOVA RADNOG MJESTA**

* obezbjeđuje tehničke uvjete u realizaciji praktične i teoretke nastave,
* obezbjeđuje tehničke uvjete za provedbu teorijskih provjera znanja,
* organizuje sa saradnicima, a prema upustvima predmetnog nastavnika, sve pripreme za polaganje praktičnog dijela ispita,
* pruža pomoć predmetnim nastavnicima i saradnicima pri izvođenju praktične nastave,
* pruža stručnu laboratorijsku i drugu pomoć nastavnicima i saradnicima u naučno – istraživačkom i stručnom radu,
* higijenski održava laboratorijsku opremu i sredstva za rad,
* obavlja nadzor nad higijenom i čistoćom radnog mjesta i sredstava rada za potrebe nastavno – naučnog i naučno – istraživačkog rada,
* u saradnji sa predmetnim saradnicima vodi brigu o nabavci potrebnih hemikalija, pribora, opreme i potrošnog materijala za potrebe katedre,
* provodi odredbe Zakona o odlaganju farmaceutskog otpada,
* vodi knjige inventara, te evidencije raznih ekspertiza o naučnom i stručnom radu

Obavlja i druge poslove iz okvira svoje struke prema nalozima i upustvima šefa katedre, predmetnog nastavnika i saradnika.

Po pismenom nalogu izvršava odluke Dekana i drugih organa Fakulteta.

Pripadajuća osnovna neto plaća: 891,00 KM

Mjesto rada: Univerzitet u Sarajevu – Farmaceutski fakultet

Radno vrijeme: 08-16 h

**USLOVI**

**Pored općih uslova utvrđenih Zakonom o radu („Službene novine FBiH“, broj: 22/16 i 89/18), kandidati trebaju ispunjavati i sljedeće posebne uslove:**

1. SSS/IV smjer, srednja medicinksa škola – smjer farmaceutski tehničar/smjer laborant/srednja hemijska škola-hemijsko-tehnološki tehničar

**Uz svojeručno potpisanu Prijavu sa naznakom radnog mjesta za koje konkurišu i obavezu navođenja priložene dokumentacije, kandidati su obavezni dostaviti (original ili ovjerene kopije ne starije od 6 mjeseci):**

1. Biografija/životopis;
2. Ovjerena kopija svjedočanstva;
3. Izvod iz matične knjige rođenih;
4. Uvjerenje o državljanstvu;
5. Dokaz o statusu korisnika po Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, gradu Sarajevo i općinama u Kantonu Sarajevo (dostavljaju samo lica koja imaju prednost prilikom zapošljavanja u skladu sa posebnim zakonom – naziv naveden pod „Napomena“)
6. Prijava prebivališta/boravišta u Kantonu Sarajevo, ne starija od 3 mjeseca od dana izdavanja od nadležnog organa (dostavljaju samo lica koja ostvaruju prednost prilikom zapošljavanja u skladu sa posebnim zakonom – naziv naveden pod „Napomena“);
7. Potvrda o nezaposlenosti Službe za zapošljavanje Kantona Sarajevo (dostavljaju samo lica koja imaju prednost prilikom zapošljavanja u skladu sa posebnim zakonom – naziv naveden pod „Napomena“);
8. Potvrda poslodavca ukoliko su zaposleni, a rade sa nižom spremom od one koju posjeduju ili da su zaposleni na određeno vrijeme (dostavljaju samo lica koja imaju prednost prilikom zapošljavanja u skladu sa posebnim zakonom – naziv naveden pod „Napomena“).

**NAPOMENE:**

1. O datumu, vremenu i mjestu obavljanja usmenog ispita kandidati će biti obaviješteni putem web stranice Univerziteta u Sarajevu – Farmaceutskog fakulteta [www.ffsa.unsa.ba](http://www.ffsa.unsa.ba), u dijelu „Oglasna ploča“, nakon zatvaranja Javnog oglasa. O konačnim rezultatima Javnog oglasa svi prijavljeni kandidati biće pismeno obaviješteni.
2. Rok za prijavu je 10 dana od dana objave Javnog oglasa
3. Na prijavama obavezno naznačiti adresu i kontakt telefon (poželjno i e-mail adresu)
4. Nepotpune i neblagovremene prijave, prijave kandidata koji ne ispunjavaju uslove javnog oglasa/konkursa kao i prijave koje sadrže neovjerene kopije tražene dokumentacije neće se uzeti u razmatranje
5. Ako kandidat ne pristupi usmenom ispitu, smatraće se da je odustao od dalje procedure Javnog oglasa
6. Poslovnik o radu biće objavljen na oficijelnoj web stranici Univerziteta u Sarajevu – Farmaceutskog fakulteta [www.ffsa.unsa.ba](http://www.ffsa.unsa.ba), u dijelu „Oglasna ploča“
7. Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj: 45/12, 26/14), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20, 27/21) i Instrukcijom o bližoj primjeni kriterija vrednovanja prema Uredbi o jedinstvenim kriterijima („Službene novine Kantona Sarajevo, broj: 38/20), koja se dokazuje odgovarajućim dokumentima (potvrda, rješenje, uvjerenje i sl.) koji se prilažu prilikom prijave na Javni oglas, pozivajući se na poseban zakon po kojem imaju prednost
8. Kandidat koji bude izabran, dužan je dostaviti uvjerenje o zdravstvenoj sposobnosti, uvjerenje da se protiv istog ne vodi krivični postupak i uvjerenje PIO/MIO-Porezne uprave o radnom stažu

**OBAVJEŠTENJE ZA KANDIDATE**

1. Pitanja, listu propisa i literature iz oblasti iz koje će se polagati usmeni ispit, kandidat može preuzeti na Protokolu Univerziteta u Sarajevu – Farmaceutskog fakulteta, odnosno na web stranici Univerziteta u Sarajevu – Farmaceutskog fakulteta [www.ffsa.unsa.ba](http://www.ffsa.unsa.ba), u sekciji „Oglasna ploča“

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:**  | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca-Rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i-Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštituGrupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete: a)ratnog vojnog invalidab)dobitnika ratnog priznanja i odlikovanjac)demobiliziranog branioca | Uvjerenje o statusu djeteta ratnog vojnog invalidaRješenje o priznatom pravu na: a)invalidninub)mjesečni novčani dodatakc)uvjerenje o učešću u Oružanim snagama | a) i b) Općinska služba za boračko-invalidsku zaštituc)Grupa za pitanja evidencija iz oblasti vojne obaveze prema mjestu prebivališta |
| 6. | Supruga ratnog vojnog invalida | Uvjerenje o statusu supruge ratnog vojnog invalida- Rješenje o priznatom pravu na invalidninu | Općinska služba za boračko-invalidsku zaštitu |

Javni oglas ostaje otvoren 10 dana od dana objavljivanja.

Prijava sa potrebnom dokumentacijom podnosi se u zatvorenoj koverti,sa naznakom „NE OTVARAJ – PRIJAVA NA JAVNI OGLAS“, te **naznakom pozicije na koju kandidat konkuriše**, a istu treba dostavitilično na Protokol Univerziteta u Sarajevu – Farmaceutskog fakulteta u periodu od 08-16 sati, ili poštom (preporučeno) na adresu:

**UNIVERZITET U SARAJEVU-FARMACEUTSKI FAKULTET**

**Zmaja od Bosne br.8**

**71000 SARAJEVO**

**www.ffsa.unsa.ba.**

Kontakt telefon: 033 586 182, 033 586 480.